2018թ. հունվար-հունիսին տնտեսական ակտիվության ցուցանիշն աճել է 8.9%-ով` նախորդ տարվա նույն ժամանակահատվածի ցուցանիշի նկատմամբ արագանալով 3.8 տոկոսային կետով և հունվար-մայիսի նկատմամբ արագանալով 0.2 տոկոսային կետով: ՏԱՑ-ի աճը պայմանավորված է եղել բոլոր ճյուղերի դրական միտումներով, սակայն ամենամեծ աճ արձանագրել է ծառայությունների ոլորտը՝ 6.0%: Արդյունաբերությունը նախորդ տարվա նույն ժամանակահատվածի համեմատ աճել է 3.7%-ով, ծառայությունները՝ 18․1%-ով, առևտուրը՝ 9.1%-ով, շինարարությունը՝ 13.5%-ով, գյուղատնտեսությունը՝ 5.5%-ով: Հարկ է նշել, որ նկատվում է արդյունաբերության աճի դանդաղում, ինչը պայմանավորված է հանքագործական արդյունաբերության և բացահանքերի շահագործման նվազումով: Ավելի պատկերավոր ներկայացնելու համար տեսնենք՝ ինչպես է փոխվել տնտեսական ակտիվությունը յուրաքանչյուր ամիս՝ նախորդ ամսվա համեմատ։